Acte de carrer 'pau arreu de la terra'
2023-01-01 12:00 - 13:00 (Europe/Madrid) | Pla de la Seu, Pla de la Seu s/n, Barcelona, Barcelona, 08001, Espanya
Et convidem a sumar-te a l’acte ‘Pau arreu de la terra’ que organitza la Comunitat de Sant’Egidio Barcelona
Se celebrarà el proper 1 de gener de 2023 a les 12h. a l’Avinguda de la Catedral. Serà una Jornada per començar l’any reforçant la voluntat de pau i recordar totes les terres que sofreixen per la guerra i el terrorisme.

CICLE DE REFLEXIONS: Acompanyar? Escoltar? Informar?
2023-01-11 17:30 - 19:30 | Sant Pau del Camp, Carrer de Sant Pau, 101, Barcelona, Barcelona, 08001, Espanya
Acompanyar? Escoltar? Informar?
Què ens cal tenir en compte en l’acompanyament a les persones grans
Sessió a càrrec del programa de Gent Gran de Càritas i de l’equip d’Acció Social de la zona pastoral 1. Taula rodona amb professionals d’entitats que acompanyen gent gran.
L’acompanyament a les persones és el nucli essencial de la nostra acció a Càritas. Acompanyar la gent gran comporta escoltar, fer companyia, donar suport en gestions i tràmits, informar sobre drets… En aquesta jornada coneixerem eines i recursos que ens ofereixen entitats especialitzades i que ens ajudaran a poder acompanyar millor les persones grans.
Hora: de 17.30 a 19.30 h
Lloc: Parròquia de Sant Pau del Camp
Carrer Sant Pau, 99 (Barcelona)
Com arribar-hi: Metro PARAL·LEL (L2, L3)

Cal inscripció prèvia clicant en aquest FORMULARI
Organitza equip zona pastoral 1 i Programa de Gent Gran de CDB

SESSIÓ INFORMATIVA SOBRE VOLUNTARIAT-Format virtual-17 de gener a les 10.30h (en català)
2023-01-17 10:30 - 12:00 | Barcelona
Aquest és el primer pas per ser voluntari o voluntària de Càritas. Des del programa de Voluntariat, organitzem sessions informatives periòdiques, per a totes aquelles persones que vulguin ser voluntàries a la nostra institució.
Aquesta sessió s’impartirà en català
Si vols apuntar-te a una sessió informativa sobre el voluntariat a Càritas, inscriu-te a través del formulari Fes-te voluntari | Caritas Barcelona indicant la sessió a la qual vols assistir.

Obra de teatre: Mustafà és al replà
2023-01-24 18:30 - 20:15 | Sant Pau del Camp, Carrer de Sant Pau, 101, Barcelona, Barcelona, 08001, Espanya
A càrrec de Forn de teatre Pa’tothom, entitat de Barcelona especialitzada en Teatre de l’Oprimit.
Dirigida per: Jordi Forcadas
Interpretada per: Judit Saula, Holga Pallejà, Elton Canga, Lluís Cases i Eduard Benito
Sessió dinamitzada per Montse Forcadas

En una comunitat de veïns ens trobem amb un problema que afecta tothom. Malgrat que hi ha una convivència normal, davant certs interessos sorgeixen conflictes on aniran aflorant actituds carregades de prejudicis i estereotips respecte a l’altre. Això crea una barrera comunicativa i una distància que fa impossible trobar una solució conjunta.

Horari: de 18.30 a 20.15 h
Lloc: Parròquia de Sant Pau del Camp. Carrer de Sant Pau, 99, Barcelona
Com s’hi arriba: metro PARAL·LEL (L2 i L3)

Places limitades. Cal inscripció prèvia a través del següent FORMULARI
Aquesta obra és la primera sessió del Curs bàsic en migració i refugi, que s’impartirà cada dimarts des del 24 de gener fins al 28 de febrer de 2023.

Curs bàsic en migració i refugi - Com comprenem i acollim la diversitat?
2023-01-24 18:30 - 2023-02-28 20:15 | Sant Pau del Camp, Carrer de Sant Pau, 101, Barcelona, Barcelona, 08001, Espanya
A càrrec de Forn de Teatre Pa’tothom, equip de formadors de l’Escola de formació del Voluntariat de CDB i agents antitumors de l’institut Diversitas.

Coincidint amb la Jornada Mundial del Migrant 2023, reprenem aquest curs de 6 sessions que té per objectius:

Reflexionar sobre el fet de la diversitat cultural en la nostra societat i adquirir claus interpretatives per comprendre la complexitat de la nostra societat des del punt de vista de la diversitat cultural.
Conèixer algunes eines per al treball, la gestió i el tractament d’estereotips, prejudicis i rumors sobre diversitat cultural.

Persones destinatàries
Persones interessades a formar-se en el tema de la gestió de la diversitat cultural. Voluntaris i membres dels grups de Càritas i de les comunitats cristianes que col·laborin en projectes d’acció social, d’atenció i acompanyament a persones nouvingudes.
Horari: de 18.15 a 20.15 h
Lloc: Parròquia de Sant Pau del Camp. Carrer de Sant Pau, 99, Barcelona
Com s’hi arriba: metro PARAL·LEL (L2 i L3)

Places limitades. Cal inscripció prèvia a través del següent FORMULARI

El curs consta de 6 sessions de dues hores i forma part del PFAVC (Pla de Formació de l’Associacionisme i el Voluntariat de Catalunya). A les persones que assisteixin com a mínim al 80% de les sessions se’ls expedirà un diploma d’assistència.

SESSIÓ INFORMATIVA SOBRE VOLUNTARIAT-Format presencial-27 de gener a les 12h (en castellà)
2023-01-27 12:00 - 13:30 | Barcelona
Aquest és el primer pas per ser voluntari o voluntària de Càritas. Des del programa de Voluntariat, organitzem sessions informatives periòdiques, per a totes aquelles persones que vulguin ser voluntàries a la nostra institució.
Aquesta sessió s’impartirà en castellà
Si vols apuntar-te a una sessió informativa sobre el voluntariat a Càritas, inscriu-te a través del formulari Fes-te voluntari | Caritas Barcelona indicant la sessió a la qual vols assistir.
Lloc de realització: Plaça Nova 1, Barcelona
